Ο Πρόεδρος της ΚΕΔΚΕ

ΠΑΡΙΣ ΚΟΥΚΟΥΛΟΠΟΥΛΟΣ

για τη Συνταγματική Αναθεώρηση
Η Συνταγματική Αναθεώρηση δίνει μια μεγάλη δυνατότητα που δεν πρέπει να χαθεί μέσα σε επικοινωνιακούς χειρισμούς και άγονες αντιπαραθέσεις. 


Μπορεί να φέρει τους θεσμούς πιο κοντά στον πολίτη και την κοινωνία με δύο μεγάλες τομές. 

1. Ρήξη με το συγκεντρωτισμό που αποτελεί το σοβαρότερο εμπόδιο στην ανάπτυξη και την ευημερία του τόπου, και

2. Ενδυνάμωση της συμμετοχικής δημοκρατίας που αποτελεί οξυγόνο για τους αντιπροσωπευτικούς θεσμούς και είναι η μόνη επιλογή που μπορεί να ανανεώσει το κύρος και την αξιοπιστία τους. 

· Απλούστευση των δομών διοίκησης και αυτοδιοίκησης με ριζική αποκέντρωση

· Αντιμετώπιση των προβλημάτων όσο πιο κοντά γίνεται στους πολίτες

· Υγεία, παιδεία, απασχόληση, περιβάλλον και χωροταξία, με κοινωνικό έλεγχο

· Νομοθετική πρωτοβουλία στους πολίτες και την αυτοδιοίκηση και καινοτόμες δράσεις δημοκρατικής συμμετοχής
· Φορολογική αποκέντρωση για τον εκδημοκρατισμό του φορολογικού συστήματος και την αυτοδιοίκηση της ευθύνης

Είναι μερικές επιλογές που ανοίγουν ένα τέτοιο δρόμο. 

     Η Κεντρική Ένωση Δήμων και Κοινοτήτων αξιοποιώντας την εμπειρία της τελευταίας Συνταγματικής Αναθεώρησης και κυρίως το επιστημονικό δυναμικό του Ινστιτούτου Τοπικής Αυτοδιοίκησης καταθέτει μια ολοκληρωμένη πρόταση που ανταποκρίνεται στις προκλήσεις αυτές. 

    Στόχος μας είναι το σύγχρονο και δημοκρατικό κράτος, η ισχυρή και ανοιχτή κοινωνία. 
     Σε ερώτηση μας «πώς αντιμετωπίζει η ΚΕΔΚΕ το ζήτημα των μη κρατικών πανεπιστημίων», ο κ. Κουκουλόπουλος μας απάντησε: 

Εξετάζουμε πολύ σοβαρά το ενδεχόμενο να αναλάβουμε πρωτοβουλία για ένα πανεπιστήμιο με σαφή προσανατολισμό σε ζητήματα αποκέντρωσης, αυτοδιοίκησης, περιφερειακής ανάπτυξης και δημοκρατικής συμμετοχής. 


Η ενασχόληση μας είναι ανεξάρτητη από τη Συνταγματική Αναθεώρηση γιατί κάτι τέτοιο είναι εφικτό και στο πλαίσιο του ισχύοντος Συντάγματος.

